open-index/open-wikipedia-markdown huggingface dataset:
Χένρικ Ντομπζάνσκι

Ο Ταγματάρχης **Χένρικ Ντομπζάνσκι** (πολωνικά: *Henryk Dobrzański*, 22 Ιουνίου 1897 - 30 Απριλίου 1940), γνωστός και με το ψευδώνυμο «**Χούμπαλ**» (*Hubal*), ήταν Πολωνός στρατιώτης, αθλητής και αντιστασιακός. Πολέμησε στις Πολωνικές Λεγεώνες στον Α΄ Παγκόσμιο Πόλεμο, στον Πολωνο-Ουκρανικό Πόλεμο του 1918, στον Πολωνο-Σοβιετικό Πόλεμο του 1919-1921 και στην Πολωνική Εκστρατεία Σεπτεμβρίου του 1939. Είναι, ωστόσο, περισσότερο γνωστός ως ο ηγέτης της αντιστασιακής μονάδας που είναι γνωστή ως Αποσπασμένη Μονάδα του Πολωνικού Στρατού, η οποία επιχείρησε το 1939 και στις αρχές του 1940 κοντά στο Κιέλτσε.

Τα κατορθώματα του Ντομπζάνσκι και της μονάδας του, που θεωρούνταν οι πρώτοι αντάρτες στην Πολωνία και πιθανότατα, του Β΄ Παγκοσμίου Πολέμου, έγιναν θρύλος στην Πολωνία ήδη κατά τη διάρκεια του πολέμου. Γνωστός ως Χούμπαλ, έχει περιγραφεί ως ο τελευταίος «Ρομαντικός Ήρωας» της Πολωνίας και συγκρίνεται με φιγούρες όπως οι Ρομπέν των Δασών, Γουλιέλμος Τέλλος, Τιλ Όιλενσπιγκελ και Ντέιβιντ Κρόκετ.

## Παραπομπές


## Περαιτέρω ανάγνωση

* Μέλχιορ Βανκόβιτς: *Hubalczycy*, Warsaw, 1970;
* Marek Szymanski: *Oddzial majora Hubala*, Βαρσοβία 1999, ;
* Αλεξάντρα Ζιοουκόφσκα-Μποέμ: *Z miejsca na miejsce. W cieniu legendy Hubala*, Βαρσοβία 1986, ;
* Αλεξάντρα Ζιοουκόφσκα-Μποέμ: *Kaja od Radoslawa, czyli historia Hubalowego krzyza*, Βαρσοβία 2006, ;
* Αλεξάντρα Ζιοουκόφσκα-Μποέμ: *Dwor w Krasnicy i Hubalowy Demon*, Βαρσοβία 2009, PIW, ;
* Αλεξάντρα Ζιοουκόφσκα-Μποέμ: *Lepszy dzien nie przyszedl juz*, Βαρσοβία 2012, Iskry, ;
* Αλεξάντρα Ζιοουκόφσκα-Μποέμ: *Kaia, Heroine of the 1944 Warsaw Rising*, Introduction: Bruce E. Johansen. Lanham, MD and Plymouth, UK: Lexington Books, 2012, .
* Αλεξάντρα Ζιοουκόφσκα-Μποέμ: *Polish Hero Roman Rodziewicz: Fate of a Hubal Soldier in Auschwitz, Buchenwald, and Postwar England*. Foreword by Matt DeLaMater. Lanham, MD and Plymouth, UK: Lexington Books, 2013, .
* ''Medical care in the unit of major Henryk Dobrzański aka "Hubal"'' D. Syryjczyk in *Military Medicine and Pharmacy*

Κατηγορία:Πολωνοί Αυστροούγγροι
Κατηγορία:Πολωνοί πρόσκοποι
Κατηγορία:Παρτιζάνοι
Κατηγορία:Αξιωματικοί του Πολωνικού Στρατού Ξηράς
Κατηγορία:Πολωνοί αντιστασιακοί στο Β΄ Παγκόσμιο Πόλεμο
Κατηγορία:Αποδέκτες του Σταυρού της Ανδρείας (Πολωνία)
Κατηγορία:Αποδέκτες του Σταυρού της Ανεξαρτησίας (Πολωνία)
Κατηγορία:Αποδέκτες του Αργυρού Σταυρού του Τάγματος Στρατιωτικής Αξίας της Πολωνίας
Κατηγορία:Αποδέκτες του Χρυσού Σταυρού του Τάγματος Στρατιωτικής Αξίας της Πολωνίας
Κατηγορία:Μεγαλόσταυροι του Τάγματος της Αναγέννησης της Πολωνίας
Ωτιέ-Ρατιεβίλ

Το **Ωτιέ-Ρατιεβίλ** (, ) είναι γαλλική κοινότητα στο νομό της Σεν-Μαριτίμ, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Σεν-Μαριτίμ
Rain and Tears

Το "**Rain and Tears**" είναι ένα τραγούδι του ελληνικού συγκροτήματος Aphrodite's Child. Το τραγούδι συμπεριλήφθηκε στο πρώτο στούντιο άλμπουμ του συγκροτήματος με τίτλο *End of the World* (1968) και κυκλοφόρησε ως σινγκλ τον Ιούλιο του 1968 από τη Mercury Records. Έγινε μεγάλη επιτυχία σε όλη την Ευρώπη, φτάνοντας στο νούμερο ένα στη Γαλλία, στο νούμερο δύο σε πολλές άλλες χώρες και να μπει στις 30 πρώτες θέσεις στο Ηνωμένο Βασίλειο και τη Δυτική Γερμανία.

Το τραγούδι έγραψαν οι Βαγγέλης Παπαθανασίου και Μπόρις Μπέργκμαν στα μοτίβα του Κανόνα του Πάχελμπελ. Η ηχογράφηση έγινε από τον Πιερ Σμπέρο.

Το τραγούδι έφτασε στο νούμερο δύο στην Ολλανδία, την Ελβετία και τη Νορβηγία. Στο Βέλγιο έφτασε στο νούμερο ένα στη Βαλλονία και στο νούμερο επτά στη Φλάνδρα. Η Γαλλοϊταλίδα τραγουδίστρια Δαλιδά ηχογράφησε το, αρχικά αγγλόφωνο, τραγούδι σε τρεις διαφορετικές εκδοχές. Με γαλλικούς στίχους ως "Quelques larmes de pluie" για το γαλλόφωνο άλμπουμ της *Le Temps des Fleurs* ( Barclay 80378, 1968), με γερμανικούς στίχους ως "Regenzeit – Tränenleid" για το γερμανόφωνο άλμπουμ *της Dalida in Deutsch* (Barclay6 KMLP3 1969) και με ιταλικούς στίχους ως "Lacrime e Pioggia" για το ιταλόφωνο άλμπουμ *της Dalida canta in Italiano* (Barclay 80396, 1969).

Το "Rain and Tears" διασκευάστηκε με ελληνικούς στίχους του Αθανάσιου Τσόγκα και ηχογραφήθηκε το 1968 από την Τάμμυ σε δίσκο Panvox 45 στροφών.

## Κομμάτια

* **7" single Mercury 132 501 MFC** (1968, Γερμανία, Ολλανδία, Βέλγιο, Γαλλία, Ισπανία, Δανία, Σουηδία, Νορβηγία)
* **7" Single Mercury MF 1039** (1968, Ηνωμένο Βασίλειο)
* **7" single Mercury RF-1** (1968, Αυστραλία)
* **Σινγκλ 7" Philips SFL-1178** (1968, Ιαπωνία)
* **7" single Mercury 45-4124** (1968, Ελλάδα)

: Α. "Rain and Tears" (3:08)
: Β. "Don't Try to Catch a River" (3:11)

* **7" single Mercury 6033 014** (Ιταλία, 1976)
* **7" single Mercury 6173 691** (1979, Γαλλία)

: A. "Rain and Tears" (3:10)
: Β. "I Want To Live" (3:30)

* **7" single Philips 6060 321** (1982, Βέλγιο)

: Α. "Rain And Tears" (3:13)
: Β. "Spring, Summer, Winter & Fall" (4:56)

## Πίνακες επιτυχιών

## Πωλήσεις

## Παραπομπές

## Εξωτερικοί σύνδεσμοι

* Aphrodite's Child – "Rain and Tears" (1968 single) στο Discogs
* Ντέμης Ρούσσος – «Rain and Tears» (1987 single) στο Discogs
Κατηγορία:Singles της Mercury Records
Κατηγορία:Singles του 1987
Κατηγορία:Singles του 1968
Κατηγορία:Τραγούδια του 1968
Η σιωπή της Λόρνα

***Η σιωπή της Λόρνα*** (πρωτότυπος τίτλος: ***Le Silence de Lorna***) είναι ταινία του 2008 των αδερφών Νταρντέν. Κέρδισε το βραβείο Lux, καθώς και το βραβείο Καλύτερου Σεναρίου στο Φεστιβάλ των Καννών.

## Πλοκή
Η Αλβανίδα Λόρνα κατάφερε να πάρει τη βελγική υπηκοότητα μέσω του γάμου της με τον τοξικομανή Κλοντί. Τώρα θέλει να ανοίξει ένα μπαρ στη Λιέγη με τον φίλο της, Σόκολ. Με τη βοήθεια του Φάμπιο, ενός εγκληματία που πραγματοποίησε τον ψεύτικο γάμο της, θέλει τώρα να παντρευτεί έναν πλούσιο Ρώσο που προσπαθεί να πάρει γρήγορα ένα βελγικό διαβατήριο μέσω αυτής και θα την πλήρωνε καλά για αυτό. Ωστόσο, τα πράγματα αποδεικνύονται πιο δύσκολα από ό,τι είχε αρχικά προγραμματιστεί: ένα διαζύγιο από τον Κλοντί είναι σχεδόν αδύνατο, γιατί θα έπαιρνε πολύ χρόνο και ο Κλοντί θέλει να αποτοξινωθεί από τα ναρκωτικά. Χωρίς τη Λόρνα θα ήταν μόνος του και δεν θα είχε καμία πιθανότητα επιβίωσης χωρίς την τακτική της φροντίδα. Όμως, ο Ρώσος πιέζει για έναν γρήγορο γάμο, ενώ η Λόρνα προσπαθεί να βρει μια μέση λύση που να ικανοποιεί τα συμφέροντα όλων.

## Παραπομπές

## Εξωτερικοί σύνδεσμοι
*

Κατηγορία:Βελγικές δραματικές ταινίες
Κατηγορία:Γερμανικές δραματικές ταινίες
Κατηγορία:Ιταλικές δραματικές ταινίες
Κατηγορία:Ταινίες παραγωγής Sony Pictures Classics
Κατηγορία:Ταινίες σε σκηνοθεσία αδερφών Νταρντέν
Κατηγορία:Γαλλόφωνες ταινίες
Κατηγορία:Γερμανόφωνες ταινίες
Κατηγορία:Ιταλόφωνες ταινίες
Κατηγορία:Ταινίες με θέμα τη μετανάστευση
Κατηγορία:Ταινίες συσχετιζόμενες με ναρκωτικά
Κατηγορία:Ταινίες του 2008
Μπεντάτ Σαλίμι

Ο **Μπεντάτ Σαλίμι Κορντασιάμπι** (περσικά: بهداد سلیمی كردآسیابی, γεννήθηκε 8 Δεκεμβρίου 1989) είναι Ιρανός πρώην αρσιβαρίστας. Ήταν χρυσός Ολυμπιονίκης στην κατηγορία των υπερβαρέων βαρών στους Ολυμπιακούς Αγώνες του 2012, ενώ ήταν παγκόσμιος πρωταθλητής το 2010 και το 2011.

## Καριέρα

Ο Σαλίμι ξεκίνησε την καριέρα του ως παγκόσμιος πρωτάθλημα νέων το 2009. Η πρώτη του διάκριση στην κατηγορία των ανδρών ήρθε την επόμενη χρονιά με την κατάκτηση του τίτλου του πρωταθλητή στο Παγκόσμιο Πρωτάθλημα Άρσης Βαρών στο σύνολο με 453 κιλά (και αργυρών στο αρασέ και το ζετέ) και το χρυσό μετάλλιο στους Ασιατικούς Αγώνες με σύνολο 440 κιλών. Έχοντας προπονητή το Χοσεΐν Ρεζαζαντέχ και με κύριο χαρακτηριστικά την μεγάλη ταχύτητα ανύψωσης, ήταν νικητής και στις δύο κινήσεις και το σύνολο στο επόμενο παγκόσμιο πρωτάθλημα (214 αρασέ σημειώνοντας παγκόσμιο ρεκόρ, 250 ζετέ και 464 σύνολο). Το 2012 ήταν χρυσός Ολυμπιονίκης στην κατηγορία των +105 κιλών στους Ολυμπιακούς Αγώνες του Λονδίνου με επίδοση 455 κιλών, 208 στο αρασέ και 247 στο ζετέ.

Το 2014 ήταν και για δεύτερη φορά νικητής στους Ασιατικούς Αγώνες, διοργάνωση στην οποία ήταν και ο σημαιοφόρος της ιρανικής αποστολής. Ακολούθησε αποχή από τους αγώνες για σχεδόν δύο χρόνια λόγω ρήξης πρόσθιου χιαστού συνδέσμου γόνατος και χειρουργική αποκατάσταση. Στους Ολυμπιακούς Αγώνες του 2016 στο Ρίο η μάχη του με τον Λάσα Ταλαχάντζε, παγκόσμιο πρωταθλητή της προηγούμενης χρονιάς (ο Σαλίμι ήταν δεύτερος) να αναμένονταν με ιδιαίτερο ενδιαφέρον, με τους δύο γίγαντες του αθλήματος να είναι καλύτεροι στο αρασέ συγκριτικά με το ζετέ. Ο Σαλίμι ήταν κάτοχος του παγκόσμιου ρεκόρ στο αρασέ με 214 κιλά που σημείωσε στους προηγούμενους Ασιατικούς Αγώνες για δεύτερη φορά. Ο Ταλαχάντζε κατέρριψε το παγκόσμιο ρεκόρ με 215 κιλά και ο Σαλίμι ανταπέδωσε με 216 κιλά, επίδοση που ήταν η από κοινού καλύτερη όλων των εποχών σε οποιαδήποτε κατηγορία (μαζί με τον Αντόνιο Κράστεφ). Στο ζετέ ο Σαλίμι ανυψώσε 245 κιλά που εγκρίθηκε από δύο από τους τρεις κριτές προτού αποκλειστεί από την πενταμελή κριτική επιτροπή. Ακολουθήσε άλλη μια αποτυχημένη προσπάθειες στο ίδιο βάρος, που καθώς ήταν η τρίτη οδήγησε στο μηδενισμό του. Η Ολυμπιακή Επιτροπή του Ιράν υπέβαλε αίτηση στο Αθλητικό Διαιτητικό Δικαστήριο (CAS), που όμως απορρίφθηκε και ο Ταλαχάντζε αναδείχθηκε χρυσός Ολυμπιονίκης.

Αφού κατέκτησε το τρίτο του χρυσό μετάλλιο στους Ασιατικούς Αγώνες του 2018, με συνολικά 461 κιλά, ο Σαλίμι ανακοίνωσε την αποχώρησή του από το άθλημα σε ηλικία 29 ετών.

## Παραπομπές


## Εξωτερικοί σύνδεσμοι

* IWF : SALIMIKORDASIABI BEHDAD

 

 
Κατηγορία:Αθλητές της άρσης βαρών 
Κατηγορία:Ολυμπιονίκες της άρσης βαρών
Κατηγορία:Αθλητές της άρσης βαρών στους Θερινούς Ολυμπιακούς Αγώνες 2012
Κατηγορία:Αθλητές της άρσης βαρών στους Θερινούς Ολυμπιακούς Αγώνες 2016
Κατηγορία:Κάτοχοι μεταλλίων του Παγκοσμίου Πρωταθλήματος Άρσης Βαρών
Κατηγορία:Ιρανοί αθλητές
Κατηγορία:Ιρανοί Ολυμπιονίκες
Γεώργιος Ζαχαρόπουλος

Ο **Γεώργιος Ζαχαρόπουλος** (29 Δεκεμβρίου 1897,  23 Μαρτίου 1978)   ήταν Έλληνας αθλητής του στίβου. Είχε συμμετάσχει στους Ολυμπιακούς αγώνες του Παρισίου του 1924 και στους Ολυμπιακούς αγώνες του 1928, στο Άμστερνταμ. Έχει διακριθεί ως βαλκανιονίκης στο άθλημα του ακοντισμού το 1929 και το 1930 και ως πρωταθλητής Ελλάδος στον ακοντισμό , την δισκοβολία και την λιθοβολία.

## Πανελλήνιο πρωτάθλημα στίβου ανδρών
Οι καταγεραμμένες συμμετοχές του σε πανελλήνιους αγώνες έιναι μεταξύ του 1925 και 1929 . Κατέκτησε 18 μετάλλια κατα την παρουσία του στους αγώνες. Στον παρακάτω πίνακα αναγράφονται οι επιδόσεις του. 

## Βαλκανικοί Αγώνες Στίβου
Οι καταγεραμμένες συμμετοχές του σε βαλκανικούς αγώνες έιναι το 1929 και το 1930 .Στον παρακάτω πίνακα αναγράφονται οι επιδόσεις του.

## Παρίσι 1924
Αγωνίστηκε σε δίαφορα αγωνίσματα του στίβου, ενώ ήταν και ο σημαιοφόρος της ελληνικής αποστολής στην τελετή λήξης των αγώνων. Στον παρακάτω πίνακα αναγράφονται οι επιδόσεις του.

## Άμστενταμ 1928
Αγωνίστηκε σε δίαφορα αγωνίσματα του στίβου.Στον παρακάτω πίνακα αναγράφονται οι επιδόσεις του.

## Παραπομπές


Κατηγορία:Έλληνες αθλητές
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Στραβισμός

250px|μικρογραφία|Άνδρας με στραβισμό που αλληθωρίζει

Ο **στραβισμός** είναι μια διαταραχή της όρασης κατά την οποία τα μάτια δεν ευθυγραμμίζονται σωστά μεταξύ τους όταν κοιτάζουν ένα αντικείμενο. Το μάτι που είναι στραμμένο σε ένα αντικείμενο μπορεί να εναλλάσσεται. Η πάθηση μπορεί να είναι πρόσκαιρη ή και μόνιμη. Εάν υπάρχει κατά τη διάρκεια ενός μεγάλου μέρους της παιδικής ηλικίας, μπορεί να οδηγήσει σε αμβλυωπία ή υπερμετρωπία. Εάν εμφανιστεί μετά τα 18 είναι πιθανό να οδηγήσει σε διπλωπία.

Ο στραβισμός μπορεί να εμφανιστεί λόγω μυϊκής δυσλειτουργίας, υπερμετρωπίας, προβλημάτων στον εγκέφαλο, τραύματος ή λοιμώξεων. Παράγοντες κινδύνου περιλαμβάνουν τον πρόωρο τοκετό, εγκεφαλική παράλυση και οικογενειακό ιστορικό της πάθησης.

Η θεραπεία εξαρτάται από τον τύπο του στραβισμού και την υποκείμενη αιτία. Αυτό μπορεί να περιλαμβάνει τη χρήση γυαλιών και πιθανώς χειρουργική επέμβαση. Ο στραβισμός εμφανίζεται στο 2% περίπου των παιδιών.

## Παραπομπές


Κατηγορία:Οφθαλμολογικές παθήσεις
Γιώργος Λαμπρινός

Ο **Γιώργος Λαμπρινός** είναι Ελληνικής καταγωγής Γάλλος μοντέρ ταινιών. Είχε προταθεί για το Όσκαρ καλύτερου μοντάζ για την ταινία *[[Ο Πατέρας (ταινία, 2020)|Ο Πατέρας]]* ).

## Επιλεγμένη κινηματογραφική

* *[[Ο Πατέρας (ταινία, 2020)|Ο Πατέρας]]* (2020) 
* *[[Ο Υιός (ταινία του 2022)|Ο Υιός]]* (2022) 

## Παραπομπές


## Εξωτερικοί σύνδεσμοι

* 

Κατηγορία:Έλληνες μοντέρ
Κατηγορία:Γάλλοι μοντέρ
Κατηγορία:Γάλλοι ελληνικής καταγωγής
Κρίστοφερ Βέλντε

Ο **Κρίστοφερ Βέλντε** (νορβ. *Kristoffer Velde*, γενν. 9 Σεπτεμβρίου 1999) είναι Νορβηγός επαγγελματίας ποδοσφαιριστής, ο οποίος αγωνίζεται ως πλάγιος μέσος για τον Ολυμπιακό. Είναι διεθνής με την Εθνική Νορβηγίας.

## Σταδιοδρομία σε συλλόγους
Ο Βέλντε ξεκίνησε την επαγγελματική σταδιοδρομία του με την ΦΚ Χάουγκεσουντ το 2017. 

Στις αρχές Ιανουαρίου 2019 ανακοινώθηκε ότι ο Βέλντε εντάχθηκε με δανεισμό στην Νεστ-Σότρα για τη σεζόν 2019. Ο δανεισμός διεκόπη στις αρχές Απριλίου 2019.

Τον Ιανουάριο του 2022, εντάχθηκε στην πολωνική Λεχ Πόζναν.

Στις 29 Ιουλίου 2024, εντάχθηκε με μεταγραφή στον Ολυμπιακό, με κόστος 4 εκατ. ευρώ.

Στις 13 Αυγούστου 2025, έφυγε από την Ευρώπη για να πάει στην αμερικανική Πόρτλαντ Τίμπερς έναντι 5+2 εκατομμύρια.

## Εθνική ομάδα
Ο Βέλντε αγωνίστηκε με την Εθνική Νορβηγίας Κ19 το 2017. Έλαβε την πρώτη κλήση για τη Εθνική Νορβηγίας ανδρών τον Ιούνιο του 2023 και έκανε την πρώτη του συμμετοχή ως αλλαγή σε αγώνα εναντίον της Κύπρου.

## Προσωπική ζωή
Ο Βέλντε είναι μισός Αργεντινός. Το ψευδώνυμο του είναι το «Βελντίνιο» (Veldinho).

## Διακρίσεις
**Λεχ Πόζναν**
* Εκστρακλάσα: 2021-22

**Ολυμπιακός**
* Πρωτάθλημα Ελλάδας: 2024-25
* Κύπελλο Ελλάδας: 2024-25

**Ατομικές**
* Παίκτης του Μήνα στην Εκστρακλάσα: Μάιος 2023

## Παραπομπές


Κατηγορία:Νορβηγοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Νορβηγίας Κ19
Κατηγορία:Ποδοσφαιριστές Εθνικής Νορβηγίας
Κατηγορία:Ποδοσφαιριστές ΦΚ Χάουγκεσουντ
Κατηγορία:Ποδοσφαιριστές Τίπελιγκαεν
Κατηγορία:Ποδοσφαιριστές Λεχ Πόζναν
Κατηγορία:Ποδοσφαιριστές Εκστρακλάσα
Κατηγορία:Νορβηγοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Πολωνία
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Ολίβια Φωτοπούλου

Η **Ολίβια Φωτοπούλου** (20 Δεκεμβρίου 1996) είναι Κύπρια αθλήτρια του στίβου, η οποία ειδικεύεται στους δρόμους ταχύτητας. Είναι πολλάκις πανεθνική πρωταθλήτρια στα 100 και 200 μέτρα.

## Καριέρα
Τον Ιούνιο του 2022, κέρδισε το χάλκινο μετάλλιο στα 100 μέτρα στους Μεσογειακούς Αγώνες του 2022. Αγωνίστηκε στα 200 μέτρα στο Παγκόσμιο Πρωτάθλημα του 2022 στο Γιουτζίν του Όρεγκον τον Ιούλιο, τρέχοντας 23,25 δευτ. στον πρώτο γύρο. Τον επόμενο μήνα αγωνίστηκε στο Ευρωπαϊκό Πρωτάθλημα του 2022 στο Μόναχο, τρέχοντας 23,33 στο ημιτελικό των 200 μέτρων.

Αγωνιζόμενη στο Ευρωπαϊκό Πρωτάθλημα Κλειστού Στίβου του 2023 στην Κωνσταντινούπολη τον Μάρτιο του 2023, έτρεξε 7,36 στα ημιτελικά των 60 μέτρων. Τον Ιούνιο του 2023, τερμάτισε δεύτερη με χρόνο 11,34 στα 100 μέτρα στην 2η Κατηγορία του Ευρωπαϊκού Πρωταθλήματος Ομάδων Στίβου του 2023 στο Χόζουφ και ήταν πρώτη στα 200 μέτρα, τρέχοντας 22,71, εξασφαλίζοντας το αργυρό μετάλλιο στο σύνολο, πίσω μόνο από την Λίκε Κλάβερ.

Ο Φωτοπούλου αγωνίστηκε και στα δύο αγωνίσματα ταχύτητας στο Παγκόσμιο Πρωτάθλημα του 2023 στη Βουδαπέστη τον Αύγουστο του 2023, όπου προκρίθηκε στα ημιτελικά των 200 μέτρων με καλύτερη ατομική επίδοση 22,65.

## Προσωπική ζωή
Η δίδυμη αδελφή της, Φιλίππα Φωτοπούλου, είναι επίσης διεθνής αθλήτρια, η οποία ειδικεύεται στο άλμα εις μήκος. Και οι δύο αδελφές σπούδασαν μαζί στο Πανεπιστήμιο της Αλαμπάμα.

## Παραπομπές


Κατηγορία:Κύπριες αθλήτριες δρόμων ταχύτητας
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Αθλητές στη Θερινή Πανεπιστημιάδα 2019
Κατηγορία:Αθλητές του στίβου στους Μεσογειακούς Αγώνες 2022
Κατηγορία:Κύπριοι Μεσογειονίκες
Κατηγορία:Δίδυμοι αθλητές
Κατηγορία:Αθλητές του στίβου στους Θερινούς Ολυμπιακούς Αγώνες 2024
Φρύγες (μασκότ)

Οι **Φρύγες** (γαλλικά: Phryges) είναι οι επίσημες μασκότ των Ολυμπιακών και Παραολυμπιακών Αγώνων του 2024 του Παρισίου. Είναι δύο ανθρωπόμορφοι φρυγικοί σκούφοι, ένα σύμβολο της Γαλλίας.

## Ιστορία

### Προέλευση
[μικρογραφία|''[Η Ελευθερία οδηγεί τον Λαό* από τον [[Ευγένιος Ντελακρουά|Ευγένιο Ντελακρουά]] (1830) εορτάζει την Επανάσταση του Ιουλίου ([[Μουσείο του Λούβρου]]). Η [[Μαριάν]] φοράει ένα φρυγικό σκούφο και προσωποποιεί την έννοια της Ελευθερίας.]]

Ο [[φρυγικός σκούφος]] ήταν μαλακό, γενικά κόκκινο καπέλο που φορούσαν οι απελευθερωμένοι σκλάβοι στη [[Φρυγία]], ένα [[Αρχαία Ελλάδα|αρχαίο ελληνικό]] βασίλειο στη σημερινή [[Τουρκία]]. Κατά τη διάρκεια της [[Γαλλική Επανάσταση|Γαλλικής Επανάστασης]], ο φρυγικός σκούφος φοριούνταν ως σύμβολο της ελευθερίας. Η [[Μαριάν]], η εθνική προσωποποίηση της Γαλλίας και η βάση του εμβλήματος του Παρισιού 2024, απεικονίζεται συχνά με φρυγικό σκούφο.

=== Ονομασία και αποκάλυψη ===
Στις 14 Νοεμβρίου 2022, ο [[Τονί Εστανγκέτ]], πρόεδρος της [[Παρίσι 2024 Επιτροπή Οργάνωσης για τους Ολυμπιακούς και Παραολυμπιακούς Αγώνες του 2024|οργανωτικής επιτροπής]], αποκάλυψε ότι η μασκότ του Παρισιού 2024 δεν ήταν ζώο ή φανταστικό πλάσμα, αλλά αντικείμενο, λέγοντας ότι «Επιλέξαμε ένα ιδανικό αντί για ένα ζώο. Επιλέξαμε τον φρυγικό σκούφο επειδή είναι ένα πολύ ισχυρό σύμβολο για τη Γαλλική Δημοκρατία. Για τους [[Γάλλοι|Γάλλους]], είναι ένα πολύ γνωστό αντικείμενο που είναι σύμβολο της ελευθερίας», προσθέτοντας ότι «το γεγονός ότι η μασκότ των Παραολυμπιακών Αγώνων έχει μια ορατή αναπηρία στέλνει επίσης ένα ισχυρό μήνυμα: να προωθήσουμε την ένταξη».

Οι νέες μασκότ παρουσιάστηκαν ως «αθλητικές, γλεντζέδικες και τόσο γαλλικές».

== Χαρακτηριστικά ==
Σε κάθε Φρύγα δόθηκε προσωπικότητα. Η Ολυμπιακή Φρύγα είναι «έξυπνη» με «μεθοδικό μυαλό και ελκυστική γοητεία». Η Παραολυμπιακή Φρύγα είναι «γλεντζές, αυθόρμητη και λίγο θερμοκέφαλη». Η Παραολυμπιακή Φρύγα είναι η πρώτη Παραολυμπιακή μάσκοτ από τη [[Χάκον, Κρίστιν και Σόντρε|Σόντρε]], τη μασκότ των [[Χειμερινοί Παραολυμπιακοί Αγώνες 1994|Χειμερινών Παραολυμπιακών του 1994]], που έχει αναπηρία, καθώς φοράει ένα προσθετικό στο δεξί πόδι της.

== Αποδοχή ==
Στη Γαλλία, έχουν γίνει κριτικές για το ότι τα περισσότερα από τα παιχνίδια της μασκότ είναι «[[Made in China]]». Η Ζουλί Ματικίν, διευθύντρια της επωνυμίας Paris 2024, απάντησε ότι «18% των [[Λούτρινο ζωάκι|λούτρινων ζωακίων]] που παράγονται από την εταιρεία *Doudou et Compagnie* θα κατασκευάζονται στη [[Βρετάνη]]», με την ελπίδα να «μετακινηθεί μέρος του τομέα».

Οι Φρύγες έχουν παρομοιαστεί με μια γιγάντια «[[κλειτορίδα]] με αθλητικά παπούτσια». Η γαλλική εφημερίδα *Libération'' την επικροτούσε ως επαναστατική απόκλιση από το παραδοσιακό φαλλίκο σύμβολο του Πύργου του Άιφελ.

## Παραπομπές


## Εξωτερικοί σύνδεσμοι
*  (γαλλικά)

Κατηγορία:Μασκότ Θερινών Ολυμπιακών Αγώνων
Κατηγορία:Μασκότ Παραολυμπιακών Αγώνων
Κατηγορία:Θερινοί Ολυμπιακοί Αγώνες 2024
Κατηγορία:Θερινοί Παραολυμπιακοί Αγώνες 2024
Κατηγορία:Πολιτισμός της Γαλλίας
Κομητεία Κρόφορντ (Τζόρτζια)

Η **Κομητεία Κρόφορντ** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 12.130 άτομα.  Η έδρα της κομητείας είναι το Νόξβιλ. 
## Ιστορία
Η κομητεία Κρόφορντ, στη δυτική κεντρική Τζόρτζια, είναι η 57η κομητεία της  Τζόρτζια και δημιουργήθηκε στις 9 Δεκεμβρίου 1822, από την κομητεία του Χιούστον, η οποία είχε δημιουργηθεί από γη που είχαν παραχωρηθεί από τους Ινδιάνους του Κρικ στη Συνθήκη του 1821 των Ινδιάνων Σπρινγκς. Η κομητεία πήρε το όνομά της από τον πολιτικό Γουίλιαμ Κρόφορντ, ο οποίος είχε διατελέσει γερουσιαστής των ΗΠΑ, υπουργός στη Γαλλία και γραμματέας του υπουργείου Οικονομικών. 
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 840 τ.χλμ, εκ των οποίων 836 τ.χλμ  είναι στεριά και 4,0 τ.χλμ (0,5%) καλύπτονται από ύδατα (λίμνες, ποτάμια). 
### Γειτονικές κομητείες
* Κομητεία Μονρόε (βόρεια)
* Κομητεία Μπιμπ (βορειοανατολικά)
* Κομητεία Πιτς (νοτιοανατολικά)
* Κομητεία Μέικον (νότια)
* Κομητεία Τέιλορ (νοτιοδυτικά)
* Κομητεία Άπσον (βορειοδυτικά)

## Παραπομπές


Κατηγορία:Κομητείες της Τζόρτζια
Κομητεία Κρόφορντ (Πενσυλβάνια)

Η **Κομητεία Κρόφορντ** () είναι κομητεία στην κοινοπολιτεία της Πενσυλβάνια των Ηνωμένων Πολιτειών. Κατά την απογραφή του 2020, ο πληθυσμός ήταν 83.938 άτομα.  Η έδρα της κομητείας του είναι το Μέντβιλλ.  Η κομητεία δημιουργήθηκε στις 12 Μαρτίου 1800, από τμήμα της κομητείας Αλεγκέινι και πήρε το όνομα της από τον συνταγματάρχη Γουίλιαμ Κρόφορντ.   

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,690 τ.χλμ, εκ των οποίων 2,620 τ.χλμ είναι στεριά και 70 τ.χλμ (2,4%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Πενσυλβάνια
Κομητεία Κρόφορντ (Οχάιο)

Η **Κομητεία Κρόφορντ** () είναι κομητεία στην πολιτεία του Οχάιο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 42.025 άτομα.  Η έδρα της κομητείας και η μεγαλύτερη πόλη του είναι το Μπουσίρους.  Η κομητεία δημιουργήθηκε το 1820 και αργότερα οργανώθηκε το 1836  Πήρε το όνομά της από τον συνταγματάρχη Γουίλιαμ Κρόφορντ, έναν στρατιώτη κατά τη διάρκεια της Αμερικανικής Επανάστασης.   

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,040 τ.χλμ , εκ των οποίων 1,037 τ.χλμ είναι στεριά και 3,0 τ.χλμ (0,2%) καλύπτονται από ύδατα (λίμνες, ποτάμια).  Είναι η τέταρτη μικρότερη κομητεία στο Οχάιο σε συνολική έκταση.
## Παραπομπές


Κατηγορία:Κομητείες του Οχάιο
Κομητεία Κρόφορντ (Ουισκόνσιν)

Η **Κομητεία Κρόφορντ** () είναι κομητεία στην πολιτεία του Ουισκόνσιν των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 16.113 άτομα.  Έδρα της κομητείας του είναι το Prairie du Chien. 

## Ιστορία
Μαζί με την Κομητεία Μπράουν, η Κομητεία του Κρόφορντ είναι μια από τις αρχικές κομητείες του Ουισκόνσιν, που ιδρύθηκε από το Εδαφικό νομοθετικό σώμα του Μίσιγκαν το 1818, και πήρε το όνομά της από τον Γουίλιαμ Χ. Κρόφορντ,  Υπουργό Οικονομικών του Τζέιμς Μονρόε εκείνη την εποχή. Αρχικά κάλυπτε το δυτικό μισό της σημερινής περιοχής του Ουισκόνσιν. Το 1836, μεταφέρθηκε στη νεοσύστατη Επικράτεια του Ουισκόνσιν, καθώς το Μίσιγκαν προετοιμάστηκε να γίνει πολιτεία και σταδιακά υποδιαιρέθηκε στη σημερινή του περιοχή.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει έκταση 1,550 τ.χλμ, εκ των οποίων 1,480 τ.χλμ είναι στεριά και 70 τ.χλμ (4,8%) καλύπτονται από ύδατα (λίμνες, ποτάμια).  
## Παραπομπές


Κατηγορία:Κομητείες του Ουισκόνσιν
Επιχείρηση Ασπίδες

Η **επιχείρηση Ασπίδες**, επίσης γνωστή ως **EUNAVFOR Aspides**, είναι στρατιωτική επιχείρηση της ΕΕ ως απάντηση στις δεσμεύσεις των Χούθι με τη διεθνή ναυτιλία στην Ερυθρά Θάλασσα. Αποτελεί μια «καθαρά αμυντική» αποστολή για την αύξηση της θαλάσσιας επιτήρησης στην περιοχή, την παροχή συνοδείας σε εμπορικά πλοία και την άμυνα έναντι των επιθέσεων και της πειρατείας.

Στις 8 Φεβρουαρίου 2024, τα κράτη - μέλη της ΕΕ έλαβαν απόφαση στο Κομισιόν να ξεκινήσουν την επιχείρηση Ασπίδες, η οποία επρόκειτο να ξεκινήσει στις 19 Φεβρουαρίου και να διαρκέσει ένα χρόνο, με βάση των επιχειρήσεων της στην Ελλάδα και με αξιωματικό του Ελληνικού Πολεμικού Ναυτικού υπεύθυνο των επιχειρήσεων.

Σύμφωνα με την Ευρωπαϊκή Υπηρεσία Εξωτερικής Δράσης, σκοπός της επιχείρησης είναι η προστασία των εμπορικών πλοίων από χτυπήματα, η συνοδεία τους και η ενίσχυση της επίγνωσης της θαλάσσιας κατάστασης στην περιοχή. Έχει επομένως μια «καθαρά αμυντική» χροιά, κάτι που έχει επίσης υπογραμμιστεί από αξιωματούχους της ΕΕ, εν αντιθέσει με την υπό την ηγεσία των ΗΠΑ Επιχείρηση Φύλακας της Ευημερίας.   

Η περιοχή επιχειρήσεων περιλαμβάνουν τα στενά Baab al-Mandab και τα στενά του Ορμούζ, καθώς και διεθνή ύδατα στην Ερυθρά Θάλασσα, τον Κόλπο του Άντεν, την Αραβική Θάλασσα, τον Κόλπο του Ομάν και τον Περσικό Κόλπο.

Στις 7 Ιουλίου, η ελληνική φρεγάτα Ψαρά απέκρουσε πλήγμα τεσσάρων drones που εκτόξευσαν οι Χούθι, καταρρίπτοντας δύο από αυτά.

## Παραπομπές


Κατηγορία:Διεθνής ναυτιλία
Κατηγορία:Ευρωπαϊκή Ένωση
Κατηγορία:Χούθι
Κατηγορία:Ελληνικό Πολεμικό Ναυτικό
Ανώτατο Πολιτικό Συμβούλιο της Υεμένης

Το **Ανώτατο Πολιτικό Συμβούλιο** (SPC, αραβικά: المجلس السياسي الأعلى al-Majlis as-Siyāsiyy al-ʾAʿlā) είναι το εκτελεστικό όργανο της Υεμένης, που σχηματίστηκε από το κίνημα των Χούθι και την πτέρυγα του Γενικού Λαϊκού Κογκρέσου (GPC) που υποστηρίζει τους Χούθι. Συγκροτήθηκε στις 28 Ιουλίου 2016, το προεδρικό συμβούλιο αποτελείται από δεκατρία μέλη και επικεφαλής του ήταν ο Σαλέχ Σαλί αλ Σαμάντ ως πρόεδρος έως ότου σκοτώθηκε από επιδρομή drone στις 19 Απριλίου 2018, με αντιπρόεδρο τον Κιασέμ Λαζομπάχ. Επί του παρόντος, το συμβούλιο διευθύνεται από τον Μαχντί αλ-Μασάτ ως Πρόεδρο. Η επικράτεια που διοικεί αποτελείται από το μεγαλύτερο μέρος της πρώην Βορείου Υεμένης (εξαιρουμένου του Μαρίμπ), η οποία ενώθηκε με τη Νότια Υεμένη το 1990.

ΤΟ ΑΠΣ εκτελεί τα καθήκοντα του αρχηγού κράτους στην Υεμένη και θα διαχειρίζεται τις κρατικές υποθέσεις της Υεμένης σε μια προσπάθεια να καλύψει το πολιτικό κενό κατά τη διάρκεια του εμφυλίου πολέμου στην Υεμένη το 2015. Το Συμβούλιο στοχεύει να χαράξει μια βάση για τη διοίκηση της χώρας και τη διαχείριση των κρατικών υποθέσεων με βάση το υφιστάμενο σύνταγμα. Ήταν επίσης υπεύθυνο για το σχηματισμό νέας κυβέρνησης με επικεφαλής τον Αμπντέλ Αζίζ Μπιν Χαμπτούρ, γνωστή ως κυβέρνηση Εθνικής Σωτηρίας.

## Παραπομπές


Κατηγορία:Πολιτική της Υεμένης
Κατηγορία:Χούθι
Μαχντί αλ-Μασάτ

Ο **Μαχντί αλ-Μασάτ** (αραβικά: مهدي المشاط, γεννημένος το 1986) είναι Υεμενίτης πολιτικός, Πρόεδρος του Ανώτατου Πολιτικού Συμβουλίου και στρατιωτικός ηγέτης του κινήματος των Χούθι.

Κατάγεται από τον απομακρυσμένο οικισμό Ουλντ Νουάρ στην περιφέρεια Χαϊντάν, του Κυβερνείου Σάαντα, μια περιοχή από την οποία προέρχονται πολλοί αυτονομιστές της Βορείου Υεμένης. Από νεαρή ηλικία, γνώριζε έναν από τους ηγέτες των Χούθι, τον Αμπντούλ Μαλίκ αλ-Χούθι, επίσης βασικό πρόσωπο στο κίνημα των Ζαϊντίγιααπό το 2004. Από το 2014 και μετά, Αλ-Μασάτ ήταν ο διευθυντής του γραφείου του Αλ-Χούθι, ο εκπρόσωπός του και ο εκπρόσωπός του στις ειρηνευτικές συνομιλίες με τα Ηνωμένα Έθνη, μεταξύ άλλων θέσεων.

Στις 19 Απριλίου 2018 έγινε Πρόεδρος του Ανώτατου Πολιτικού Συμβουλίου, μετά τη δολοφονία του Σαλέχ Αλί αλ-Σαμάντ. Θεωρείται αρχηγός των αυτονομιστικών πολιτικών αρχών της βορείου Υεμένης, ενώ ο αλ Χούθι είναι επικεφαλής του κινήματος. Τον Ιούλιο του 2021, το Ανώτατο Πολιτικό Συμβούλιο παρέτεινε τη θητεία του για τρεις ακόμη θητείες. 

## Παραπομπές


Κατηγορία:Πρόεδροι της Υεμένης
Κατηγορία:Χούθι
Greek Shipping Miracle

Το **Greek Shipping Miracle** είναι διαδικτυακό μουσείο που περιγράφει την εξέλιξη της ναυτιλίας των Ελλήνων από το 1870 μέχρι και σήμερα.  Ιδρύθηκε το 2014 από τον Γεώργιο Μ. Φουστάνο, συγγραφέα και ιστορικό ερευνητή, με στόχο την προβολή της ιστορίας της ελληνικής εμπορικής ναυτιλίας σε εθνικό και παγκόσμιο επίπεδο.  

## Δομή και Περιεχόμενο του Μουσείου
Το Greek Shipping Miracle διαθέτει τρεις βασικές ενότητες που παρουσιάζουν την εξέλιξη της ελληνικής ναυτιλιακής ιστορίας από το 1870 έως και τις αρχές του 21ου αιώνα. Συνολικά παρουσιάζονται 4678 εκθέματα. Οι ενότητες χωρίζονται σε ψηφιακές αίθουσες, κάθε μία από τις οποίες εστιάζει σε συγκεκριμένες χρονικές περιόδους και γεγονότα.

**A) Ελληνική Ναυτιλιακή Ιστορία**

* *Αίθουσα 1    (Από τα ιστία στον ατμό 1870 – 1900)*
* *Αίθουσα 2    (Η επικράτηση των ατμόπλοιων 1901 – 1911)*
* *Αίθουσα 3    (Ναυτιλία και πόλεμοι 1912 – 1918)*
* *Αίθουσα 4    (Από τον πόλεμο στην κρίση 1919 – 1929)*
* *Αίθουσα 5    (Από την κρίση στον πόλεμο 1930 -1939)*
* *Αίθουσα 6    (Αποδεκατισμός της ναυτιλίας 1940 – 1945)*
* *Αίθουσα 7    (Ανασυγκρότηση μετ’ εμποδίων 1946 – 1952)*
* *Αίθουσα 8    (Η αναβίωση του ελληνικού νηολογίου 1953 – 1960)*
* *Αίθουσα 9    (Περίοδος κρίσεων και δομικών αλλαγών 1961 – 1970)*
* *Αίθουσα 10  (Εκρηκτική ανάπτυξη και παγκόσμια πρωτιά 1971 – 1980)*
* *Αίθουσα 11  (Αλλαγή σκηνικού εν μέσω βαθιάς ύφεσης 1981 – 1990)*
* *Αίθουσα 12  (Ο δρόμος προς τον νέο αιώνα 1991 -2000)*

Στον κορμό «**Ειδικές Ενότητες**» περιλαμβάνονται ιστορικά θέματα της ελληνικής ναυτιλίας, ανασκάπτοντας την επιχειρηματική δράση και το έργο των Ελλήνων εφοπλιστών. 

**Β) Ειδικές Ενότητες**

* *Αίθουσα 1    (Οι Ναυπηγήσεις των Ελλήνων)*
* *Αίθουσα 2    (Ελληνική Επιβατηγός Ναυτιλία)*
* *Αίθουσα 3    (Πλοία Liberty)*
* *Αίθουσα 4    (Ελληνικά Λιμάνια στις αρχές του 20ου αιώνα)*
* *Αίθουσα 5    (Ο Πειραιάς τον 20ο αιώνα )*

Στον κορμό «**Παγκόσμια Ναυτιλία**» παρουσιάζεται η διαχρονική εξέλιξη και δραστηριότητα της ναυτιλίας σε παγκόσμιο επίπεδο.

**Γ) Παγκόσμια Ναυτιλία**

* *Αίθουσα 1    (Passenger Ships)*
* *Αίθουσα 3    (Ports in the early 20th century)*
* *Αίθουσα 4    (Tankers)*

## Παραπομπές


## Εξωτερικοί Σύνδεσμοι
Greek Shipping Miracle: Επίσημη Ιστοσελίδα

https://www.protothema.gr/economy/article/1397327/egainia-ekthesis-tou-giorgou-m-foustanou-stin-pinakothiki-kukladon-sti-suro/

https://propellerclub.gr/the-greek-shipping-miracle/

https://cycladeslive.gr/syros-to-elliniko-naftiliako-thavma-the-g/

https://www.mononews.gr/business/shipping/to-elliniko-naftiliako-thavma-ekthesi-tou-giorgou-m-foustanou-stin-pinakothiki-kikladon

https://www.culturenow.gr/giorgos-m-foystanos-to-elliniko-naytiliako-thayma-ekthesi-stin-pinakothiki-kykladon/

https://www.syros-agenda.gr/ekthesi-to-elliniko-naftiliako-thavma-tou-giorgou-m-foustanou/
Επιστολή Ιερεμίου

Η **Επιστολή Ιερεμίου** είναι ένα απόκρυφο βιβλίο της Παλαιάς Διαθήκης, το οποίο παραδοσιακά αποδίδεται στον προφήτη Ιερεμία. Το κείμενο αυτό είναι μέρος του κανόνα των βιβλίων της Βίβλου για την Ορθόδοξη και Ρωμαιοκαθολική Εκκλησία, αλλά δεν περιλαμβάνεται στον Εβραϊκό κανόνα ούτε στην Προτεσταντική Βίβλο.

## Ιστορικό Υπόβαθρο
Η επιστολή αυτή γράφτηκε, σύμφωνα με την παράδοση, από τον Ιερεμία κατά την εξορία των Ιουδαίων στη Βαβυλώνα. Σκοπός της επιστολής ήταν να προειδοποιήσει τους Ιουδαίους να μην πέσουν στην ειδωλολατρία και να παραμείνουν πιστοί στον Θεό των πατέρων τους.

## Περιεχόμενο
Η Επιστολή Ιερεμίου αποτελείται από μία μόνο κεφάλαιο και συχνά θεωρείται ως προσθήκη στο βιβλίο του Βαρούχ. Το κείμενο της επιστολής εστιάζει κυρίως στην καταδίκη της λατρείας των ειδώλων και στην άσκοπη φύση αυτής της πρακτικής.

## Δομή και θεματολογία
Το βιβλίο είναι οργανωμένο σε προφητική μορφή και χαρακτηρίζεται από ρητορικές ερωτήσεις και απαντήσεις, οι οποίες υπογραμμίζουν τη ματαιότητα των ειδώλων. Ο Ιερεμίας περιγράφει τα είδωλα ως άψυχα και ανίκανα να βοηθήσουν τους λάτρεις τους, τονίζοντας ότι οι αληθινοί πιστοί πρέπει να εμπιστεύονται μόνο τον Θεό.

## Σημασία και επιρροή
Η Επιστολή Ιερεμίου είχε σημαντική επιρροή στη χριστιανική και ιουδαϊκή σκέψη, ιδιαίτερα σε σχέση με την καταδίκη της ειδωλολατρίας. Το μήνυμα της επιστολής επανέρχεται και σε άλλα βιβλία της Παλαιάς Διαθήκης, καθώς και στην Καινή Διαθήκη.

## Κανόνας και αποδοχή
Η Επιστολή Ιερεμίου αναγνωρίζεται ως κανονική από την Ορθόδοξη Εκκλησία και τη Ρωμαιοκαθολική Εκκλησία, ενώ στις Προτεσταντικές Βίβλους θεωρείται απόκρυφο βιβλίο. Παρόλα αυτά, το κείμενο παραμένει σημαντικό για την κατανόηση της αντίληψης της ειδωλολατρίας στην αρχαία Εβραϊκή και Χριστιανική θρησκεία.

## Βιβλιογραφία

* **Δαμιανός, Π.** "Απόκρυφα και Ψευδεπίγραφα της Παλαιάς Διαθήκης", Εκδόσεις Σταμούλη, Αθήνα, 2005.
* **Καραβιδόπουλος, Ι.** "Εισαγωγή στην Παλαιά Διαθήκη", Εκδόσεις Πουρναράς, Θεσσαλονίκη, 2001.
* **Κουκούδης, Α.** "Τα Απόκρυφα Κείμενα της Παλαιάς Διαθήκης", Εκδόσεις Αρμός, Αθήνα, 2010.
*Μαρτίνος, Ε. "Η Επιστολή Ιερεμίου: Ερμηνευτική Ανάλυση", Εκδόσεις Κυριακίδη, Θεσσαλονίκη, 2012.
* Μπέλλας, Σ. "Εισαγωγικά στη Βίβλο: Απόκρυφα και Δευτεροκανονικά Κείμενα", Εκδόσεις Γρηγόρη, Αθήνα, 2003

## Παραπομπές


Κατηγορία:Δευτεροκανονικά Βιβλία
Υπουργός Εσωτερικών του Ηνωμένου Βασιλείου

Ο **Υπουργός Εσωτερικών** **του Ηνωμένου Βασιλείου** (αγγλικά: *Secretary of State for the Home Department*, ή απλούστερα: *Home Secretary*), είναι υψηλόβαθμο στέλεχος της Α.Μ. Κυβέρνησης του Ηνωμένου Βασιλείου και είναι επικεφαλής του Υπουργείο Εσωτερικών.

Ο υπουργός είναι αρμόδιος για την εθνική εσωτερική ασφάλεια του Ηνωμένου Βασιλείου, για την αστυνομία και τα σώματα ασφαλείας, για την μεταναστευτική πολιτική, για τις εκλογικές διαδικασίες και την τοπική αυτοδιοίκηση, και γενικότερα για διεκπεραιώσεις όπως η έκδοση ταυτοτήτων κ.α.

Η θέση του Υπουργού Εσωτερικών του Ηνωμένου Βασιλείου, ανήκει στις τέσσερεις σημαντικότερες υπουργικές θέσεις της Κυβέρνησης του Ηνωμένου Βασιλείου - *"Great Offices of State"* (Πρωθυπουργός, Υπουργός Εξωτερικών, Υπουργός Οικονομικών). Η θέση του Υπουργού Εσωτερικών, δημιουργήθηκε στις 7 Μαρτίου 1782.

Ο εκάστοτε Υπουργός Εσωτερικών, είναι υποχρεωμένος να λογοδοτεί και να ελέγχεται για το έργο του, από την Ειδική Επιτροπή Εσωτερικών Υποθέσεων της Βουλής των Κοινοτήτων του Ηνωμένου Βασιλείου, και συνολικά από την Αντιπολίτευση.

Σημερινός κάτοχος του αξιώματος, από τις 5 Ιουλίου 2024, είναι η βουλευτής του Εργατικού Κόμματος, **Υβέτ Κούπερ**, η οποία υπηρετεί υπό την Κυβέρνηση Κιρ Στάρμερ.

## Αρμοδιότητες
Το αξίωμα του *Γραμματέα του Κράτους επί των Εσωτερικών του Ηνωμένου Βασιλείου*, αντιστοιχεί στο αξίωμα των Υπουργών Εσωτερικών, των Υπουργών Εσωτερικής Ασφάλειας ή Προστασίας του Πολίτη (στην Ελλάδα), και στο αξίωμα των Υπουργών Μετανάστευσης, άλλων κρατών. Οι κύριες αρμοδιότητες του Γραμματέα Εσωτερικών είναι οι εξής:

* Διοίκηση και επίβλεψη του Υπουργείου Εσωτερικών και των υπηρεσιών του.
* Εποπτεία των Υπηρεσιών Ασφαλείας (συμπεριλαμβανομένης και της πυροσβεστικής) του Ηνωμένου Βασιλείου. 
* Επίβλεψη της Υπηρεσίας Ασφαλείας και Αντικατασκοπείας MI5 (Security Service). 
* Επιβολή του νόμου σε Αγγλία και Ουαλία.  
* Θέματα εθνικής ασφάλειας. 
* Θέματα μετανάστευσης. 
* Εκλογικές διαδικασίες και ζητήματα αυτοδιοίκησης. 
* Μέλος του Συμβουλίου Εθνικής Ασφαλείας του Ηνωμένου Βασιλείου.

## Κατάλογος υπουργών εσωτερικών

## Παραπομπές


Κατηγορία:Κυβέρνηση του Ηνωμένου Βασιλείου
Κατηγορία:Πολιτική του Ηνωμένου Βασιλείου
Κατηγορία:Υπουργοί Εσωτερικών
Κατηγορία:Υπουργοί Εσωτερικών Υποθέσεων ανά χώρα
Ιερά Μονή Αγίου Γεωργίου Μαυροματίου Βοιωτίας

Η **Ιερά Μονή Αγίου Γεωργίου Μαυροματίου Βοιωτίας** ορθόδοξη χριστιανική μονή στην περιοχή της Βοιωτίας. Στην αρχή η Ιερά Μονή συστάθηκε ως γυναικεία και έπειτα από την αποχώρηση των μοναζουσών, εγκαταστάθηκε το 2009 νέα ανδρώα αδελφότητα. 

Είναι χτισμένη σε κορυφή λοφώδους ημιορεινής περιοχής, σε ύψος 303 μ. δυτικά της κωμόπολης Μαυρομμάτι. Απέχει τρία χιλιόμετρα από την επαρχιακή οδό Θήβας - Λιβαδειάς

Το καθολικό της μονής είναι αφιερωμένο στον Άγιο Γεώργιο τον Τροπαιοφόρο. Η μονή εορτάζει στη μνήμη του αγίου Γεωργίου αλλά την τρίτη μέρα του Πάσχα εορτή της Παναγίας της Πορταΐτισσας, αντίγραφο της εικόνας της οποίας διατηρείται στη μονή. Εορτάζει επίσης στις 8 Δεκεμβρίου για την ανάμνηση των εγκαινίων του Καθολικού, μαζί με τη μνήμη της Θεοτόκου της Ελεούσας, στις 3 Νοεμβρίου για την ανακομιδή των λειψάνων του Αγίου Γεωργίου και στις 28 Μαΐου όπου εορτάζει τον Άγιο Ανδρέα τον δια Χριστόν σαλό.

## Το καθολικό της Μονής
Ο Ιερός ναός του Αγίου Γεωργίου, Καθολικό της Ιεράς Μονής, βρίσκεται στη θέση παλαιότερου ναού, που είχε υποστεί πολλές ανοικοδομήσεις στην ιστορία του. Σύμφωνα με αρχαιολόγους στην ίδια θέση υπήρχε βυζαντινός ναός του Αγίου, ο οποίος χρονολογείται στην ύστερη Βυζαντινή περίοδο. Η πρώτη ανοικοδόμηση του βυζαντινού ναού του Αγίου Γεωργίου σύμφωνα με την αρχαιοελληνική έρευνα, ανοικοδομήθηκε εκ νέου τον 18ο αιώνα, τα αίτια άγονται σε φυσικές φθορές ή σε ιστορικές περιπέτειες ή για λειτουργικές ανάγκες να χρειάσθηκε επέκταση του ναού. Η δεύτερη ανοικοδόμηση του ναού έγινε το 1895, μετά από δύο σεισμούς που σημειώθηκαν στην περιοχή των Θηβών. Στη σημερινή μορφή το Καθολικό της Ιεράς Μονής ανοικοδομήθηκε και εγκαινιάστηκε το 2013.

## Παραπομπές


## Εξωτερικοί σύνδεσμοι
* 

Κατηγορία:Μονές της περιφερειακής ενότητας Βοιωτίας
Υπουργός Οικονομικών του Ηνωμένου Βασιλείου

Ο **Καγκελάριος του Θησαυροφυλακίου του Ηνωμένου Βασιλέιου** (αγγλικά: **Chancellor of the Exchequer**) - (ευρέως γνωστός στα ελληνικά ως ***Υπουργός Οικονομικών του Ηνωμένου Βασιλείου***) είναι υψηλόβαθμο στέλεχος της Κυβέρνησης του Ηνωμένου Βασιλείου και είναι επικεφαλής του Θησαυροφυλακίου της Α.Μ. (Υπουργείου Οικονομικών). 

Η θέση του Υπουργού Οικονομικών του Ηνωμένου Βασιλείου, ανήκει στις 4 σημαντικότερες εκτελεστικές θέσεις της Κυβέρνησης του Ηνωμένου Βασιλείου και του Υπουργικού Συμβουλίου (Πρωθυπουργός, Υπουργός Εξωτερικών, Υπουργός Εσωτερικών). Η θέση του Καγκελαρίου του Βρετανικού Θησαυροφυλίου δημιουργήθηκε στις 22 Ιουνίου 1316. 

Ο εκάστοτε Καγκελάριος, είναι υποχρεωμένος να λογοδοτεί και να ελέγχεται για το έργο του, από την Ειδική Επιτροπή Οικονομικών της Βουλής των Κοινοτήτων του Ηνωμένου Βασιλείου και συνολικά από την Αντιπολίτευση.

Από τις 5 Ιουλίου 2024, η βουλευτής του Εργατικού Κόμματος, **Ρέιτσελ Ριβς**, υπηρετεί υπό την Κυβέρνηση του Κιρ Στάρμερ, ως Καγκελάριος του Θησαυροφυλακίου.

## Αρμοδιότητες
Το αξίωμα του *Καγκελαρίου του Θησαυροφυλίου του Ηνωμένου Βασιλείου*, αντιστοιχεί σε γενικές γραμμές με αυτή των υπολοίπων *Υπουργών Οικονομικών* άλλων κρατών. Οι κύριες αρμοδιότητες του Καγκελαρίου του Θησαυροφυλακίου είναι οι εξής: 

* Καθορισμός και ρύθμιση της δημοσιονομικής και της φορολογικής πολιτικής
* Παρουσίαση του ετησίου προϋπολογισμού
* Ρύθμιση της νομισματικής πολιτικής 
* Έλεγχος της οικονομικής κατάστασης της χώρας
* Έλεγχος των δημοσίων δαπανών 
* Διοίκηση και επίβλεψη του Θησαυροφυλακίου της Α.Μ. 

## Διατελέσαντες Καγκελάριοι

## Παραπομπές


Κατηγορία:Κυβέρνηση του Ηνωμένου Βασιλείου
Κατηγορία:Πολιτική του Ηνωμένου Βασιλείου
Υπουργός Δικαιοσύνης του Ηνωμένου Βασιλείου

Ο **Υπουργός Δικαιοσύνης** **του Ηνωμένου Βασιλείου** (αγγλικά: *Secretary of State for Justice)* είναι ένας υπουργός του κράτους στην Κυβέρνηση του Ηνωμένου Βασιλείου, με ευθύνη για το Υπουργείο Δικαιοσύνης. Ο κάτοχος του αξιώματος είναι μέλος του υπουργικού συμβουλίου της χώρας. Από την ίδρυση του αξιώματος, ο αξιωματούχος έχει διοριστεί ταυτόχρονα Λόρδος Καγκελάριος.

Ο κάτοχος του αξιώματος εργάζεται παράλληλα με τους άλλους υφυπουργούς της δικαιοσύνης. Η απόδοση του Υπουργού ελέγχεται επίσης από την Επιτροπή Δικαιοσύνης.

## Ευθύνες
Σύμφωνα με αυτό που είναι γενικότερα γνωστό ως υπουργείο δικαιοσύνης σε πολλές άλλες χώρες, η αρμοδιότητα του Υπουργού Δικαιοσύνης περιλαμβάνει τις:

* Υπηρεσία Φυλακών της Αυτού Μεγαλειότητας στην Αγγλία και την Ουαλία
* Θέματα δοκιμασίας
* Σχέσεις του Ηνωμένου Βασιλείου με τις κυβερνήσεις των Εξαρτημένων Εδαφών του Στέμματος (Γκέρνσι, Τζέρσι, και τη Νήσο του Μαν)

## Δημιουργία
Ο τότε Λόρδος Καγκελάριος, Λόρδος Φάλκονερ του Θόροτον, διορίστηκε στη θέση του Υπουργού Δικαιοσύνης όταν δημιουργήθηκε το 2007. Το αξίωμα του Υπουργού Συνταγματικών Υποθέσεων καταργήθηκε, μαζί με το Τμήμα Συνταγματικών Υποθέσεων. Ο Υπουργός Εσωτερικών, Τζον Ριντ, δήλωσε στο Κοινοβούλιο ότι οι μελλοντικοί υπουργοί δικαιοσύνης θα είναι βουλευτές και όχι Λόρδοι. 

## Κατάλογος υπουργών δικαιοσύνης
 

## Δείτε επίσης

* Υπουργός Εξωτερικών του Ηνωμένου Βασιλείου
* Υπουργός Εσωτερικών του Ηνωμένου Βασιλείου

## Σημείωση

## Παραπομπές
Υπουργός Εξωτερικών του Ηνωμένου Βασιλείου

Ο **Υπουργός του Κράτους επί των Εξωτερικών, Κοινοπολιτειακών και Αναπτυξιακών Υποθέσεων του Ηνωμένου Βασιλείου** (αγγλικά: *Secretary of State for Foreign, Commonwealth and Development Affairs*) ευρέως γνωστός στα ελληνικά ως **Υπουργός Εξωτερικών του Ηνωμένου Βασιλείου**) είναι υψηλόβαθμο στέλεχος της Κυβέρνησης του Ηνωμένου Βασιλείου και επικεφαλής του Γραφείου Εξωτερικών, Κοινοπολιτειακών Υποθέσεων και Ανάπτυξης του Ηνωμένου Βασιλείου.

Η θέση του Υπουργού Εξωτερικών του Ηνωμένου Βασιλείου, ανήκει στις 4 σημαντικότερες εκτελεστικές θέσεις της Κυβέρνησης του Ηνωμένου Βασιλείου (Πρωθυπουργός, Υπουργός Οικονομικών, Υπουργός Εσωτερικών). Η θέση του Γραμματέα του Κράτους επί των Εξωτερικών, δημιουργήθηκε τον Μάρτιο του 1872, αντικαθιστώντας τις τότε αντίστοιχες υπουργικές θέσεις, οι οποίες ήταν διαχωρισμένες σε 2 διαφορετικές.

Ο εκάστοτε Υπουργός Εξωτερικών, είναι υποχρεωμένος να λογοδοτεί και να ελέγχεται για το έργο του, από την Ειδική Επιτροπή Εξωτερικών Υποθέσεων της Βουλής των Κοινοτήτων του Ηνωμένου Βασιλείου.

Από τις 5 Ιουλίου 2024, ο Ντέιβιντ Λέμι υπηρετεί ως Υπουργός Εξωτερικών του Ηνωμένου Βασιλείου.

## Αρμοδιότητες
Το αξίωμα του Γραμματέα του Κράτους επί των Εξωτερικών του Ηνωμένου Βασιλείου, αντιστοιχεί σε γενικές γραμμές με αυτή των υπολοίπων Υπουργών Εξωτερικών άλλων κρατών. Οι κύριες αρμοδιότητες του Γραμματέα είναι οι εξής:

* Επικεφαλής του (Υπουργείου) Γραφείου Εξωτερικών, Κοινοπολιτειακών Υποθέσεων και Ανάπτυξης του Ηνωμένου Βασιλέιου.
* Οι διεθνείς σχέσεις και επαφές, με ξένες χώρες και άλλες κυβερνήσεις.
* Προώθηση των Βρετανικών συμφερόντων στο εξωτερικό.
* Ζητήματα που σχετίζονται την Κοινοπολιτεία των Εθνών και τα Βρετανικά Υπερπόντια Εδάφη.
* Επίβλεψη της Μυστικής Υπηρεσίας Πληροφοριών (MI6) και του Αρχηγείου Κυβερνητικών Επικοινωνιών.

## Έδρα
Η επίσημη έδρα του Υπουργού Εξωτερικών (του Ηνωμένου Βασιλείου) είναι το *1* *Carlton Gardens*, στο Λονδίνο. Ο Υπουργός χρησιμοποιεί επίσης το *Chevening House*, μια εξοχική κατοικία στο Κεντ της Νοτιοανατολικής Αγγλίας, και εργάζεται από το Υπουργείο Εξωτερικών στο *Whitehall*.

## Ιστορικό

## Κατάλογος υπουργών εξωτερικών

### Υπουργοί Εξωτερικών, Κοινοπολιτείας και Ανάπτυξης (2020-σήμερα)

## Παραπομπές


## Εξωτερικοί σύνδεσμοι

* Υπουργείο Εξωτερικών του Ηνωμένου Βασιλείου
Υπουργός Πολιτισμού (Ηνωμένο Βασίλειο)

Ο **Υπουργός Πολιτισμού, Μέσων Ενημέρωσης και Αθλητισμού**, αναφερόμενος επίσης ως **Υπουργός Πολιτισμού**, είναι ένα υψηλόβαθμο στέλεχος στην Κυβέρνηση του Ηνωμένου Βασιλείου, με γενική ευθύνη για τη στρατηγική και την πολιτική του Υπουργείου Πολιτισμού, Μέσων Ενημέρωσης και Αθλητισμού. Ο κάτοχος του αξιώματος αποτελεί μέλος του Υπουργικού Συμβουλίου του Ηνωμένου Βασιλείου.

## Ευθύνες
Ο υπουργός φέρει γενική ευθύνη για τη στρατηγική και την πολιτική του τμήματος Πολιτισμού, Μέσων Ενημέρωσης και Αθλητισμού. Οι ευθύνες περιλαμβάνουν:

* Τέχνες και Πολιτισμός
* Τηλεοπτική μετάδοση
* Δημιουργικές βιομηχανίες
* Συμβούλιο Δημιουργικών Βιομηχανιών
* Πολιτιστικά αγαθά, κληρονομιά και ιστορικό περιβάλλον
* Ομάδα Εργασίας Πολιτιστικής Ανανέωσης
* Ανάκαμψη του πολιτισμού, του αθλητισμού και των τεχνών από τον COVID-19
* Τυχερά παιχνίδια και αγώνες
* Βιβλιοθήκες
* Ιδιοκτησία μέσων και συγχωνεύσεις
* Μουσεία και γκαλερί
* Εθνικό Λαχείο
* Αθλήματα
* Τουρισμός

## Ιστορία
Το αξίωμα δημιουργήθηκε αρχικά το 1992 από τον Πρωθυπουργό Τζον Μέιτζορ, ως Υπουργός Εθνικής Κληρονομιάς. Στην αυτοβιογραφία του, ο Μέιτζορ λέει ότι, πριν δημιουργηθεί το αξίωμα, η ευθύνη για τα πολιτιστικά συμφέροντα μοιραζόταν μεταξύ διαφόρων τμημάτων, αλλά δεν αποτελούσε σημαντικό κομμάτι για κανένα από αυτά. Για παράδειγμα, οι τέχνες και οι βιβλιοθήκες, αν και ήταν ξεχωριστό τμήμα, δεν είχαν υπουργό στο Υπουργικό Συμβούλιο, ο αθλητισμός αποτελούσε κομμάτι του Υπουργείου Παιδείας, η ταινία ήταν μέρος του Υπουργείο Εμπορίου και Βιομηχανίας, η ραδιοτηλεόραση ήταν μέρος του Υπουργείου Εσωτερικών, ο τουρισμός ήταν μέρος της Υπουργείου Εργασίας και η πολιτιστική κληρονομιά ήταν κομμάτι του Υπουργείου Περιβάλλοντος.

Έτσι, όταν έγινε πρωθυπουργός, ο Μέιτζορ είπε ότι είδε ότι ο μόνος τρόπος για να δώσει στον πολιτισμό και τον αθλητισμό το υψηλότερο προφίλ που πίστευε ότι τους άξιζε ήταν να ιδρύσει ένα νέο υπουργείο, υπό ενός υπουργού, μέλους του Υπουργικού Συμβουλίου, για να συγκεντρώσει όλες τις πτυχές των τεχνών, του αθλητισμού και της πολιτιστικής κληρονομιάς.

## Κατάλογος υπουργών πολιτισμού

### Υπουργός Εθνικής Κληρονομιάς (1992-1997)

### Υπουργός Πολιτισμού, Μέσων Ενημέρωσης και Αθλητισμού (1997-2010)

### Υπουργός Πολιτισμού, Ολυμπιακών Αγώνων, Μέσων Ενημέρωσης και Αθλητισμού (2010-2012)

### Υπουργός Πολιτισμού, Μέσων Ενημέρωσης και Αθλητισμού (2012-2017)

### Υπουργός Ψηφιακών, Πολιτισμού, Μέσων Ενημέρωσης και Αθλητισμού (2017-2023)

### Υπουργός Πολιτισμού, Μέσων Ενημέρωσης και Αθλητισμού (2023-σήμερα)

## Δείτε επίσης

* Υπουργός Εσωτερικών του Ηνωμένου Βασιλείου
* Υπουργός Παιδείας (Ηνωμένο Βασίλειο)

## Παραπομπές
Ζωτικό ψεύδος

**Ζωτικό ψεύδος** ορίζεται κάθε μορφή ψεύδους που διατυπώνεται με την προοπτική ότι τα αποτελέσματα θα είναι ευεργετικά είτε για το ίδιο το πρόσωπο που το διατυπώνει είτε για κάποιο άλλο άτομο.

Σύμφωνα με την ψυχολογία, το ζωτικό ψεύδος, η παραποίηση δηλαδή της πραγματικότητας και η αυταπάτη του ατόμου ή του συνόλου των ατόμων, μπορεί να έχει τις ρίζες του στον φόβο της κατάρρευσης σε ατομικό ή ομαδικό επίπεδο αλλά και σε βαθύτερες ανάγκες ή εσωτερικευμένες αναπαραστάσεις που εδράζονται στην παιδική ηλικία. Το φαινόμενο του ζωτικού ψεύδους στηρίζεται σε έναν ηθικό κώδικα διαμορφωμένο έτσι ώστε να εξυπηρετεί τους «σημαντικούς στόχους της ομάδας», δικαιολογώντας στάσεις και συμπεριφορές. Συνηθίζεται είτε οι ομάδες είτε τα άτομα που μετέρχονται το ζωτικό ψεύδος να προβαίνουν στη θεωρητικοποίηση της παραποιημένης πραγματικότητας, καθώς επιλέγουν ασυνείδητα να αναπαράγουν επιλεκτικά αναμνήσεις και γεγονότα προς αυτή την κατεύθυνση, ενισχύοντας τη συλλογική αυταπάτη (collective self-deception).

Πρώτος ο Νορβηγός δραματουργός Χένρικ Ίψεν εφηύρε τον όρο «ζωτικό ψεύδος». Στο έργο του *[[Η αγριόπαπια]]* (1884) αξιοποίησε τον όρο για να δηλώσει την ανάγκη των ανθρώπων να ζουν μέσα στα ψέματα, μεγάλα ή μικρά. Γενικότερα στη δραματουργία του ο Ίψεν αμφισβητεί τις παραδεδεγμένες αξίες της εποχής του, αφού διαπιστώνει πως οι άνθρωποι εγκλωβίζονται πολλές φορές μέσα σε αυτές. Έτσι, οι άνθρωποι οι οποίοι ζουν μέσα σε ένα ζωτικό ψεύδος επιλέγουν να αρνηθούν με τον τρόπο αυτό καταπιεστικές κοινωνικές επιταγές, θεωρώντας πως η εκάστοτε ανθρώπινη συμπεριφορά θα πρέπει - αδέσμευτη - να αξιολογείται με βάση τα αποτελέσματα που έχει και όχι ως προς τη συμμόρφωσή της σε κάποιον κανόνα ή ιδανικό.

## Ενδεικτική βιβλιογραφία
A. S. Abbott, *The vital lie: Reality and illusion in modern drama*, Tuscaloosa – London, The University of Alabama Press, 1989.

Ν. Ι. Καγκελάρης, «Το ζωτικό ψεύδος στους Henrik Ibsen (Η Αγριόπαπια), Arthur Miller (Το Τίμημα) και Δημήτρη Κεχαΐδη – Ελένη Χαβιαρά (Δάφνες και Πικροδάφνες)», *Ερωφίλη* (2020) 1: 54-82. https://www.academia.edu/44576180/%CE%A4%CE%BF_%CE%B6%CF%89%CF%84%CE%B9%CE%BA%CF%8C_%CF%88%CE%B5%CF%8D%CE%B4%CE%BF%CF%82_%CF%83%CF%84%CE%BF%CF%85%CF%82_Henrik_Ibsen_%CE%97_%CE%91%CE%B3%CF%81%CE%B9%CF%8C%CF%80%CE%B1%CF%80%CE%B9%CE%B1_Arthur_Miller_%CE%A4%CE%BF_%CE%A4%CE%AF%CE%BC%CE%B7%CE%BC%CE%B1_%CE%BA%CE%B1%CE%B9_%CE%94%CE%B7%CE%BC%CE%AE%CF%84%CF%81%CE%B7_%CE%9A%CE%B5%CF%87%CE%B1%CE%90%CE%B4%CE%B7_%CE%95%CE%BB%CE%AD%CE%BD%CE%B7_%CE%A7%CE%B1%CE%B2%CE%B9%CE%B1%CF%81%CE%AC_%CE%94%CE%AC%CF%86%CE%BD%CE%B5%CF%82_%CE%BA%CE%B1%CE%B9_%CE%A0%CE%B9%CE%BA%CF%81%CE%BF%CE%B4%CE%AC%CF%86%CE%BD%CE%B5%CF%82_

Θ. Πελεγρίνης, *Λεξικό της Φιλοσοφίας. Οι Έννοιες, οι θεωρίες, οι Σχολές, τα Ρεύματα και τα Πρόσωπα*, Αθήνα, Ελληνικά Γράμματα, 2005.

Χ. Πουλόπουλος, Α. Τσιμπουκλή, *Δυναμική των ομάδων και αλλαγή στους οργανισμούς*, Αθήνα, Τόπος, 2016.

https://antikleidi.com/2016/09/08/zotika_psevdi/#google_vignette

## Παραπομπές


Κατηγορία:Αλήθεια
Κατηγορία:Γνωστικές προκαταλήψεις
Ολόσωμο εσώρουχο

μικρογραφία|436x436εσ|Ολόσωμο εσώρουχο δύο κομματιών.
Το **ολόσωμο εσώρουχο**, ή **ισοθερμικό εσώρουχο**, είναι εσώρουχο με μακριά μπατζάκια και μακριά μανίκια που συνήθως φοριέται κατά τη διάρκεια κρύου καιρού. Φοριέται συνήθως κάτω από τα ρούχα σε ψυχρότερα κλίματα.

Το είδος που είναι γνωστό ως «ισοθερμικό εσώρουχο» είναι κατασκευασμένο από ύφασμα δύο στρωμάτων είτε από ένα μάλλινο στρώμα και τεχνητή ίνα είτε μόνο μάλλινο στρώμα είτε δύο στρώματα μόνο τεχνητών ινών, το οποίο χρησιμοποιεί την παγιδευμένη θερμότητα του σώματος για να απομονώσει από τον κρύο αέρα.

## Ιστορία
Τα ολόσωμα εσώρουχα εισήχθησαν για πρώτη φορά στην Αγγλία τον 17ο αιώνα, αλλά δεν έγιναν δημοφιλή ως ρούχα ύπνου μέχρι τον 18ο αιώνα.

## Παραπομπές


Κατηγορία:Εσώρουχα
Κατηγορία:Χειμωνιάτικα ρούχα